Babelscape/SREDFM huggingface dataset:
Stratioti

thumb|250px|Έφιππος Stratioti (Mνημεία Ελληνικής Ιστορίας, Κ. Σάθα).
Ως Στρατιότι (ιταλικά: "Stratioti") ονομάστηκαν ένοπλα και έφιππα μισθοφορικά σώματα προερχόμενα από περιοχές των Βαλκανίων, τα οποία παρείχαν σχετικές υπηρεσίες σε διάφορα βασίλεια της Ευρώπης από τον 15ο έως τον 17ο αιώνα. Ο ιταλικός όρος "stradioti" είτε είναι δάνειος από την ελληνική λέξη "στρατιώται", ή προέρχεται από την ιταλική λέξη "strada" ('δρόμος'), που σημαίνει 'οδοιπόρος'. Οι "stratioti" στρατολογούνταν από τη Δαλματία, την Αλβανία τη Σερβία, την Ελλάδα και αργότερα από την Κύπρο Οι περισσότεροι σύγχρονοι ιστορικοί θεωρούν πως οι "Stratioti" ήταν κυρίως Αλβανοί. Περίπου το 80% των καταχωρημένων ονομάτων που αποδίδονται σε "stradioti" είναι αλβανικής προέλευσης ενώ τα περισσότερα ονόματα αξιωματικών ήταν ελληνικής προέλευσης. Ανάμεσά τους διακρίνονται και ονόματα σλαβικής προέλευσης. Ανάμεσα στους αρχηγούς τους υπήρχαν επίσης μέλη παλαιών ευγενών βυζαντινών οικογενειών, όπως για παράδειγμα της δυναστείας των Παλαιολόγων και των Κομνηνών..

Αναφέρονται σχετικά τα ένοπλα σώματα των: Κροκόδειλου Κλαδά, Θεόδωρου Μπούα, Δημήτριου Παλαιολόγου, Πέτρου Ράλλη στην Πελοπόννησο και του Πέτρου Μπούα στην Αργολίδα. Οι "stratioti" μετακινούνταν και υπηρετούσαν υπό τις εντολές και διαταγές κάποιου κράτους, το οποίο μπορούσε να πληρώσει τις υπηρεσίες τους. Μαζί με τους πολεμιστές μετακινούνταν και οι οικογένειές τους.
Ντιού

Το Ντιού ("Diu") είναι πόλη της περιοχής Ντιού, της πολιτείας Ντάμαν και Ντιού, της Ινδίας. Βρίσκεται πάνω στο ομώνυμο νησί.

thumb|190px|right|Ο Ναός του Αγίου Παύλου

Έχει 21.576 κατοίκους, σύμφωνα με την απογραφή του 2001. Η πόλη είναι γνωστή για την ομώνυμη ναυμαχία που συνέβη το 1509. Διαθέτει αεροδρόμιο, ενώ είναι διάσημη για το φρούριό της, καθώς και για την παραλία Ναγκόα, αγαπητό τουριστικό προορισμό, της ευρύτερης περιοχής.
Βάι

Το Βάι είναι περιοχή στα ανατολικά του Νομού Λασιθίου στο Καρπάθιο πέλαγος με το ομώνυμο φοινικόδασος το οποίο είναι το μεγαλύτερο και διασημότερο αυτοφυές φοινικόδασος στην Ευρώπη κάνοντάς το μαζί με την όμορφη παραλία του ένα απ' τα πιο τουριστικά μέρη του νομού, πόσο μάλλον ολόκληρης της Κρήτης. Υπάρχει και ένας μικρός υδροβιότοπος μέσα στο φοινικόδασος με το οποίο μαζί προστατεύονται σαν σπάνια φυσική περιοχή. Υπάρχει μία παράδοση που λέει ότι όταν η Κρήτη ήταν αραβική, κάποιοι Άραβες στρατιώτες που έτρωγαν χουρμάδες, πέταξαν τα κουκούτσια και φύτρωσαν φοίνικες. Το δάσος έχει έκταση περίπου 250 στρέμματα. Ο χώρος είναι περιφραγμένος. Δεν μπορεί κανείς να κατασκηνώσει στους φοίνικες επειδή τη νύχτα η περίφραξη μένει κλειστή. Νότια του Βαΐου υπάρχουν όρμοι για όσους είναι ρομαντικοί. Η κεντρική πύλη είναι ανοιχτή όλη μέρα και υπάρχει και περίπτερο με νερά και σνακς. Το Βάι πήρε το όνομά του από τα βάγια που είναι οι φοίνικες.

Κατηγορία:Νομός Λασιθίου
Νίκος Μπελογιάννης

thumb|Τελετή στην Λειψία στην μνήμη του Μπελογιάννη
Ο Νίκος Μπελογιάννης (Αμαλιάδα, 22 Δεκεμβρίου 1915 – Γουδή Αττικής, 30 Μαρτίου 1952) ήταν Έλληνας αγωνιστής της Εθνικής Αντίστασης κατά των Γερμανών, ηγετικό στέλεχος του ΚΚΕ και στέλεχος του ΔΣΕ. Εκτελέστηκε το 1952 με την κατηγορία της κατασκοπείας. Η δίκη του που έμεινε στην ιστορία ως «"υπόθεση Μπελογιάννη"» και η εκτέλεσή του, έλαβαν μεγάλη δημοσιότητα και προκάλεσαν διεθνείς αντιδράσεις, αποτελώντας παράδειγμα για την σκληρότητα των μετεμφυλιακών αντικομμουνιστικών διώξεων. Έμεινε γνωστός στην Ιστορία ως «Ο Άνθρωπος με το γαρύφαλλο».

Προς τιμή του ονομάστηκαν δρόμοι και οικισμοί σε χώρες της ανατολικής Ευρώπης, όπως το χωριό Μπελογιάννης στην Ουγγαρία.
Μεσαρά

thumb|right|300px|Χάρτης της Κρήτης της εποχής της Αναγέννησης. Αναγράφονται εκατοντάδες τοπωνύμια μεταξύ των οποίων και η Μεσαρά ως MESSAREA, κέντρο-νότος.

Η Μεσαρά (γράφεται και Μεσσαρά) είναι μεγάλη εσωτερική πεδιάδα της νότιας Κρήτης στον Νομό Ηρακλείου με μικρο θαλάσσιο μέτωπο στα δυτικά , απο την οποία προέρχεται το μεγαλύτερο μέρος του ελαιόλαδου του νησιού.

Στη Μεσαρά καλλιεργούνται κυρίως ελαιώνες και λιγότερο αμπέλια και κηπευτικά. Μέρος των προϊόντων που παράγονται, διατίθενται στην εσωτερική αγορά ενώ γίνονται και εξαγωγές ελαιολάδου, φρέσκων σταφυλιών και άλλων προϊόντων στις αγορές της Ευρώπης. Επίσης στην περιοχή εκτρέφεται το αυτόχθον Μεσσαρίτικο άλογο.

Η πεδιάδα εκτείνεται από ανατολικά προς δυτικά στη νότια ακτή της Κρήτης. Βόρεια συνορεύει με την οροσειρά του Ψηλορείτη, ενώ νότια με την οροσειρά των Αστερουσίων. Δυτικά βρέχεται από τον ομώνυμο κόλπο της Μεσαράς, που αποτελεί τμήμα του Λιβυκού πελάγους. Ανατολικά εκτείνεται ως τις παρυφές του όρους Δικτη κοντά στη Βιαννο. O Γεροπόταμος, διασχίζει την πεδιάδα και εκβάλλει στον κόλπο της Μεσαράς. Δυο παραπόταμοι του είναι ο Κουτσουλίτης και Μάγερας στο δ. Τυμπακίου. Τα τελευταία χρόνια στην περιοχή έχει δημιουργηθεί μια τεχνητή λίμνη, το φράγμα της Φανερωμένης, με σκοπό την άρδευση ολόκληρης σχεδόν της πεδιάδας. Άλλος κοντινός ποταμός είναι ο Πλατύς, ο οποίος έρχεται από το νομό Ρεθύμνης και εκβάλλει στην Αγία Γαλήνη. Μερικά από τα χωριά που είναι κτισμένα στην κοιλάδα της Μεσαράς είναι οι Μοίρες, το Τυμπάκι, οι Άγιοι Δέκα, το Ασήμι, ο Πύργος που είναι και έδρες δήμων,το Νεοχώρι, καθώς και η Πόμπια, το Πετροκεφάλι, τα Πιτσίδια, ο Χάρακας και άλλοι μικρότεροι οικισμοί.

Μια χαμηλή ανύψωση του εδάφους στο χωριό Ασήμι χωρίζει τη Μεσαρά σε δυο λεκάνες ,την κάτω και την άνω.Η Ανω Μεσαρά διαρρέεται από τον ποταμο Αναποδάρη στους παραποτάμους του οποίου υπάρχουν τα φράγματα Παρτίρων, Αμουργέλων, Δαμανιών, Αρμανωγείων και Ινίου καθώς και οι λιμνοδεξαμενες Καραβάδο και Σκινιά, Επίσης υπό κατασκευή βρίσκεται το φράγμα της Πλακιωτισσας κοντά στο ομώνυμο χωριό.

Το συνολικό μήκος της πεδιάδας είναι 55 περίπου χιλιόμετρα. 

Στην κοιλάδα της Μεσαράς βρίσκονται δυο από τους σημαντικότερους αρχαιολογικούς χώρους στον κόσμο, η Φαιστός και η Γόρτυνα. Άλλοι λιγότερο γνωστοί αρχαιολογικοί χώροι είναι η Αγία Τριάδα, ο Κομός και τα Μάταλα.

Στην πεδιάδα φιλοξενείται η «Γεωργική Έκθεση Μεσαράς» που λαμβάνει χώρα κάθε 2 χρόνια στους Βώρους από το 1988 και αποτελεί πλέον θεσμό για την περιοχή καθώς
έχει συνεισφέρει αποτελεσματικά στη γεωργική ανάπτυξη της περιοχής, πράγμα που φαίνεται και από την επιτυχή διεξαγωγή της.
R.E.M.

Οι R.E.M. ήταν Αμερικανικό ροκ συγκρότημα, πρωτοπόρο της εναλλακτικής ροκ, και ένα από τα δημοφιλέστερα συγκροτήματα των δεκαετιών του '80 και του '90. To όνομά τους το πήραν μετά από προτάσεις που έκαναν οι οπαδοί τους στην πρώτη τους συναυλία και κατά τη βασικότερη εκδοχή είναι τα αρχικά από τις λέξεις Rapid Eye Movement, η οποία είναι η φάση του ύπνου στη διάρκεια της οποίας βλέπουμε τα όνειρα. Ιδρύθηκαν στην Αθήνα, της Γεωργίας των ΗΠΑ το 1980 από τους Μπιλ Μπέρι (ντραμς), Πίτερ Μπακ (κιθάρα), Μάικ Μιλς (μπάσο) και Μάικλ Στάιπ (φωνητικά). Το 1997 τα μέλη του συγκροτήματος έγιναν τρία, καθώς αποχώρησε ο Μπιλ Μπέρι. Έχουν γράψει πολλά τραγούδια, κάποια από τα οποία σήμερα θεωρούνται κλασσικά, όπως τα: "Losing My Religion", "Everybody Hurts" και "The One I Love". Το 2007 οι REM μπήκαν στο Rock and Roll Hall of Fame. Στις 21 Σεπτεμβρίου 2011 ανακοίνωσαν από την ιστοσελίδα τους, τη διάλυση του συγκροτήματος.
Φερνάντο Σάντσο

Ο Φερνάντο Σάντσο ("Fernando Sancho Les", 7 Ιανουαρίου 1916 - 31 Ιουλίου 1990) ήταν Ισπανός ηθοποιός. 

Γεννήθηκε στις 7 Ιανουαρίου 1916, στη Σαραγόσα της Αραγονίας της Ισπανίας και πέθανε στις 31 Ιουλίου 1990 στη Μαδρίτη από καρκίνο. Έχει πρωταγωνιστήσει σε δεκάδες ταινίες στην Ισπανία και στην Ιταλία, κυρίως σε γουέστερν, από τις οποίες έγινε ευρέως γνωστός. Στην Ελλάδα έγινε γνωστός από τις πολεμικές ταινίες με παραγωγό τον Τζέιμς Πάρις, και ενσάρκωνε τον Έλληνα που καλούσε τους συγχωριανούς του στον αγώνα και ειρωνεύονταν τους Γερμανούς (ως "Τρύφων Πλατανιάς" στο '28η Οκτωβρίου ωρα 5:30'), ή είχε το ρόλο του Αλή Πασα στους 'Σουλιώτες' και τον μικρό ,αλλά χαρακτηριστικό ρόλο του Δράμαλη Πασά στον Παπαφλέσσας (ταινία) . Το χαρακτηριστικό της συμμετοχής του σε αυτές τις ταινίες ήταν πως αν και ξένος ηθοποιός υποδυόταν τόσο καλά τον Έλληνα -έμοιαζε καταπληκτικά- ώστε τα επιτελεία των ελληνικών ταινιών τον μεταγλώττιζαν έτσι ώστε να φαίνεται ότι μιλάει ελληνικά -υπάρχει και εκείνη άποψη που μιλάει για ελληνική καταγωγή ή ελληνίδα μητέρα.
Χιου Λώρι

Ο Τζέιμς Χιου Κάλλουμ Λώρι, ("James Hugh Calum Laurie", 11 Ιουνίου 1959), OBE, είναι Βρετανός ηθοποιός, συγγραφέας, μουσικός και σκηνοθέτης. Επαγγελματικά είναι γνωστός ως Χιου Λώρι. Η πρώτη του επαφή με τη δημοσιότητα ήρθε μέσα από το κωμικό σήριαλ A Bit of Fry & Laurie, στο οποίο συνεργαζόταν με τον αδελφικό του φίλο Steven Fry. Σήμερα είναι παγκοσμίως γνωστός μέσα από το σίριαλ Ιατρικές Υποθέσεις.

Εκτός από τη δουλειά του στην τηλεόραση, ο Χιου Λώρι είναι γνωστός και για τη συμμετοχή του σε αρκετές ταινίες όπως το Sense and Sensibility, την τριλογία Stuart Little κ.α.

Ο Λώρι είναι, παράλληλα, ο πιο ακριβοπληρωμένος τηλεοπτικός ηθοποιός με την αμοιβή του να φτάνει τις 700.000 δολάρια ανά επεισόδιο για το Ιατρικές Υποθέσεις. Παράλληλα, στην έκδοση του 2012 του βιβλίου ρεκόρ Γκίνες φιγουράρει ως ο πιο προβεβλημένος τηλεοπτικός χαρακτήρας, με το σίριαλ "Ιατρικές υποθέσεις" να προβάλλεται σε 65 χώρες και το τηλεοπτικό του κοινό να αγγίζει τα 85 εκ. θεατές παγκοσμίως.
Σαντζίν Μπαγιάρ

Ο Σαντζίν Μπαγιάρ ( Sanjiin Bayar, μογγολικά Санжийн Баяр) είναι Μογγόλος πολιτικός και Πρωθυπουργός της Μογγολίας από το 2007 ως το 2009.
Πρέβελη

300px|right|thumb|εναλλ.=Plakias Preveli Beach|Η παραλία στην Πρέβελη
300px|right|thumb|Το φοινικόδασος και η παραλία στην Πρέβελη το 2005.
thumb|300px|Η παραλία στην έξοδο του φαραγγιού της Πρέβελης

Η Πρέβελη είναι περιοχή του Νομού Ρεθύμνης κοντά στο Λιβυκό πέλαγος με την ομώνυμη Μονή και την παραλία με το παραποτάμιό της φοινικόδασος με μήκος 1-2 χλμ μέσα σε φαράγγι. Η περιοχή είναι προστατευόμενη από το δίκτυο Natura 2000 ως GR4330003 (Κουρταλιώτικο Φαράγγι - Μονή Πρέβελη - Ευρύτερη Περιοχή) σύμφωνα με τον νόμο Ν. 3937/2011 (ΦΕΚ 60/Α/2011). 

Σύμφωνα με θρύλο της περιοχής, στην ευρύτερη περιοχή της Πρέβελης έμεινε ο βασιλιάς της Ιθάκης Οδυσσέας μετά την λήξη του Τρωικού πολέμου κατά την επιστροφή του στην Ιθάκη από την Τροία. H περιοχή αποτελεί δημοφιλή τουριστικό προορισμό λόγω του ποταμού, του φοινικόδασους εντός του φαραγγιού και της παραλίας. Η περιοχή είναι προσβάσιμη από το λιμάνι του Πλακιά.
Dead Can Dance

Dead Can Dance [[2005]]

Οι Dead Can Dance (αγγλ. "Οι νεκροί μπορούν να χορεύουν") ήταν ένα σύγχρονο συγκρότημα μουσικής, που ιδρύθηκε το 1981 από τους Lisa Gerrard, (contralto) και Brendan Perry, (baritone) στη Μελβούρνη της Αυστραλίας. Διαλύθηκε το 1998 αλλά επανιδρύθηκε προσωρινά για μια παγκόσμια τουρνέ το 2005.
Kamov

thumb|300px|Ka-52
Η Kamov (Kamov Design Bureau) είναι ρωσική εταιρεία κατασκευής ελικοπτέρων. Ιδρύθηκε από τον Νικολάι Κάμοβ ("Nikolai Il'yich Kamov") το 1929, όταν μαζί με τον "N. K. Skrzhinskii" κατασκεύασαν το πρώτο αεροσκάφος περιστρεφόμενων πτερύγων. Μέχρι τη δεκαετία του 1940 σχεδίαζαν και κατασκεύαζαν κυρίως αυτόγυρα, συμπεριλαμβανομένου του A-7-3, το οποίο αποτελεί το μοναδικό οπλισμένο αυτόγυρο που έλαβε (περιορισμένη) δράση σε μάχη. Από τότε η εταιρεία Kamov ειδικέυεται στην σχεδίαση και κατασκευή στρατιωτικών ελιπτέρων ομοαξονικού κυρίου στροφείου, κατάλληλα για ναυτική υπηρεσία και επιχειρήσεις υψηλών ταχυτήτων, τα οποία φέρουν το πρόθεμα Ka. 

Το 2006 η Kamov ενώθηκε με τις Mil και Rostvertol, σχηματίζοντας την εταιρεία Oboronprom Corp.. Η ονομασία Kamov θα διατηρηθεί παρόλο που η νέα εταιρεία δεν θα διατηρήσει τυχόν συγκρουόμενες γραμμές παραγωγής.
Σαχέλ

right|thumb|200px|Χάρτης του Σαχέλ.
Σαχέλ ονομάζεται η στεπική λωρίδα γης νότια της ερήμου Σαχάρα στην Αφρική. Εκτείνεται, από δυτικά προς ανατολικά, από την βόρεια Σενεγάλη, συνεχίζει νότια Μαυριτανία, κεντρικό Μάλι, βόρεια Μπουρκίνα Φάσο, κεντρικό Νίγηρα, βόρεια Νιγηρία, κεντρικό Τσαντ, κεντρικό Σουδάν, μια μικρή έκταση στα βόρεια του Νότιου Σουδάν και καταλήγει στην βόρεια Ερυθραία στα παράλια της Ερυθράς Θάλασσας. 

Το Σαχέλ αποτελεί επίσης την μεταβατική ζώνη μεταξύ της Σαχάρας και της σαβάνας, καθώς και το βορειότερο τμήμα της λεγόμενης υποσαχάριας Αφρικής.

Χωρίζεται σε 3 υπό-λωρίδες. Από νότια προς βόρεια έχει ως εξής:

* 1. Την Σουδανο-Σαχελιανή ζώνη, τη νοτιότερη υπολωρίδα του Σαχέλ, που έχει την όψη βλάστησης που μοιάζει μ' αυτήν των "σουδανικών" σαβανών της δυτικής και κεντρικής Αφρικής, με χαρακτηριστικό παράδειγμα το τεράστιο Μπαομπάμπ, ένα απ' τα κυριότερα αντιπροσωπευτικά "σαβανικά" είδη δέντρου, ακακίες και άλλα δένδρα και τέλος με την ύπαρξη μεσαίου ύψους χλόης. 

* 2. Την καθαρά Σαχελιανή ζώνη, την μεσαία υπολωρίδα δηλαδή, με τα πιο αντιπροσωπευτικά στεππικά τοπία του είδους Σαχέλ, με κάποια ύπαρξη αραιής και χαμηλής δενδρώδους βλάστησης κυρίως με ακακίες αλλά και άλλα δέντρα που είναι χαρακτηριστικά μόνο στο Σαχέλ, αλλά με χαμηλότερη ή και μηδαμινή χλόη στο έδαφος, ειδικά κατά την περίοδο της ξηρασίας και τέλος με ακανθώδους θάμνους και φοίνικες Ντουμ. 

* 3. Την Σαχαρο-Σαχελιανή ζώνη, την βορειότερη και πιο ερημική υπολωρίδα του Σαχέλ, που γειτνιάζει με την έρημο Σαχάρα και που εμφανίζει όψεις περισσότερο όμοιες με εκείνη, με εξαίρεση την αρκετά αραιή χαμηλή βλάστηση με ακανθώδους θάμνους, κάποιους Φοίνικες Ντουμ ή οάσεις με χουρμαδιές και ορισμένα ποώδη και αγρωστώδη είδη φυτών.

Χαρακτηριστικό Σαχέλ τοπίο στην Β.Α. [[Μπουρκίνα Φάσο]].

Κατηγορία:Γεωγραφία της Αφρικής
Νουρ Χασάν Χουσεΐν

Ο Νουρ Χασάν Χουσεΐν Αμπντί ("Nur Hassan Hussein Abdi", 1938-2020) ήταν πολιτικός, που θήτευσε ως πρωθυπουργός της Σομαλίας από το 2007 ως το 2009. Ήταν περισσότερο γνωστός στο λαό ωςNur Adde,
Τζουζέπε Μερκάλι

Ο Τζουζέπε Μερκάλι (21 Μαΐου 1850 – 18 Μαρτίου 1914) ήταν Ιταλός ηφαιστειολόγος. Είναι κυρίως γνωστός λόγω της κλίμακας μέτρησης της έντασης των σεισμών που δημιούργησε.
Ελληνικός Οργανισμός Τυποποίησης

right|250px|thumb|Το λογότυπο του ΕΛΟΤ
Ο Ελληνικός Οργανισμός Τυποποίησης Ανώνυμη Εταιρεία (ΕΛ.Ο.Τ. Α.Ε.) (αγγλ. Hellenic Organization for Standardization S.A.) είναι Νομικό Πρόσωπο Ιδιωτικού Δικαίου και ιδρύθηκε το 1976 με έδρα την Αθήνα σύμφωνα με το άρθρο 1 του Νόμου 372/1976. Από το 1997, ο ΕΛ.Ο.Τ. λειτουργεί ως Ανώνυμη Εταιρεία βάσει του Νόμου 414/96 και του Προεδρικού Διατάγματος 155/1997. Ο ΕΛ.Ο.Τ. χρηματοδοτείται από το κράτος, εποπτεύεται από το Υπουργείο Ανάπτυξης και Επενδύσεων και διοικείται από Διοικητικό Συμβούλιο, το οποίο απαρτίζουν ο Πρόεδρος, ο Αντιπρόεδρος, ο Διευθύνων Σύμβουλος και πέντε μέλη. Το έργο του Διοικητικού Συμβουλίου υποστηρίζεται από τη δράση των Τεχνικών Επιτροπών και Ομάδων Εργασίας που έχουν συσταθεί και λειτουργούν επικουρικά προς το έργο του ΕΛ.Ο.Τ. και αριθμούν περισσότερα από 1000 μέλη .
Παύλος Παυλίδης

Ο Παύλος Παυλίδης (13 Οκτωβρίου 1964) είναι Έλληνας μουσικός, στιχουργός και τραγουδοποιός. Γεννήθηκε στις 13 Οκτωβρίου του 1964 στη Βρέμη μεγάλωσε στη Βέροια και ζει στη Θεσσαλονίκη. Γνωστός στο ευρύ κοινό έγινε ως κιθαρίστας στη ροκ μπάντα Μωρά στη Φωτιά (1986 - 1988) και μετέπειτα ως frontman και στιχουργός στα Ξύλινα Σπαθιά (1993 - 2003). Από το 2004, ακολουθεί solo καριέρα και συνεργάζεται με τους B-Movies.
Χάουσα

right|thumb|200px|Μουσικός της φυλής Χάουσα
Χάουσα ονομάζεται πολυπληθής αφρικανική φυλή της Δ. Αφρικής που ανήκει στην σουδανική Σαχελιανή φυλετική ομάδα.
Είναι μουσουλμάνοι και κατοικούν κυρίως στις:
* Νιγηρία 21.000.000
* Νίγηρας 5.000.000 
* Σουδάν 500.000 (αρχική χώρα καταγωγής τους. [από τη Νουβία του Σουδάν])
* Καμερούν 238.000 (βόρειο τμήμα)
* Γκάνα 202.000
* Τσαντ 158.000 
* Ακτή Ελεφαντοστού 108.000

Μικροί πληθυσμιακοί πυρήνες συναντώνται επίσης σε: Αλγερία, Μπουρκίνα Φάσο, Ισημερινή Γουινέα, Κεντροαφρικανική Δημοκρατία, Γκαμπόν, Γκάμπια, Τόγκο και Δημοκρατία του Κονγκό.

Ομιλούν την Τσαντ γλώσσα Χάουσα που ανήκει στην Αφροασιατική γλωσσική οικογένεια και είναι μίξη των Αφρικανικών-σουδανικών, Αραβικών και Βερβερικών διαλέκτων. Στον μεσαίωνα η φυλή είχε δημιουργήσει και ένα μεγάλο μουσουλμανικό βασίλειο στην Δ. Αφρική.
Ομάρ Καγιάμ

Ο Γκιιάτ αντ-Ντιν Αμπούλ-Φατχ Ουμάρ ιμπν Ιμπραχίμ αλ-Χαγιάμ Νισαπουρί (18 Μαΐου 1048 – 4 Δεκεμβρίου 1131, Περσικά غیاثالدین ابوالفتح عمر ابراهیم خیام نیشابورﻯ), συνήθως γνωστός ως Ομάρ Καγιάμ (ορθή γραφή στα ελληνικά: Χαγιάμ, [:xæjˈjɒːm]) ήταν Πέρσης πολυμαθής, φιλόσοφος, μαθηματικός, αστρονόμος και ποιητής. Έγραψε επίσης πραγματείες για τη μηχανική, τη γεωγραφία, την ορυκτολογία, τη μουσική και την Ισλαμική θεολογία.

Είναι ο συγγραφέας μιας από τις σημαντικότερες μελέτες άλγεβρας που έχουν γραφτεί πριν από τα νεότερα χρόνια, την "Πραγματεία για την απόδειξη αλγεβρικών προβλημάτων", που περιλαμβάνει μια γεωμετρική μέθοδο για την επίλυση κυβικών εξισώσεων, τέμνοντας υπερβολή με κύκλο. Συνέβαλε και σε μια μεταρρύθμιση του ημερολογίου.

Η σημασία του ως φιλόσοφου και δάσκαλου και τα λίγα διασωθέντα φιλοσοφικά του έργα δεν έχουν τύχει της ίδιας προσοχής με τα επιστημονικά και ποιητικά του κείμενα. Ο Αλ-Ζαμακσάρι (μεσαιωνικός Ιρανός Μουσουλμάνος λόγιος) αναφέρεται σ' αυτόν ως "τον παγκόσμιο φιλόσοφο". Πολλές πηγές μαρτυρούν ότι δίδαξε επί δεκαετίες τη φιλοσοφία του Αβικέννα στη Νισαπούρ, όπου ο Καγιάμ γεννήθηκε και ετάφη και όπου το μαυσωλείο του παραμένει αριστούργημα της Ιρανικής αρχιτεκτονικής και δέχεται κάθε χρόνο πολλούς επισκέπτες.

Έξω από το Ιράν και τις περσόφωνες χώρες ο Καγιάμ είχε μια επίδραση στη λογοτεχνία και τις κοινωνίες μέσω της μετάφρασης των έργων του και της εκλαΐκευσης από άλλους λόγιους. Η μεγαλύτερη τέτοια επίδραση ήταν στις αγγλόφωνες χώρες. Ο Άγγλος λόγιος Τόμας Χάιντ (1636-1703) ήταν ο πρώτος μη Πέρσης, που τον μελέτησε. Τη μεγαλύτερη επιρροή από όλους άσκησε ο Έντουαρντ Φιτζέραλντ (ποιητής, 1809–83), που κατέστησε τον Καγιάμ το διασημότερο ποιητή της Ανατολής στη Δύση μέσω της περίφημης μετάφρασης και των διασκευών του μάλλον μικρού αριθμού τετράστιχων του Καγιάμ (Περσικά : رباعیات, "ρουμπαγιάτ") στο "Ρουμπαγιάτ του Ομάρ Καγιάμ".
Ψωφίς

μικρογραφία
Η Ψωφίς ήταν αρχαία πόλη-κράτος της Αρκαδίας. Σήμερα ανήκει διοικητικά στο Νομό Αχαΐας και στον πρώην Δήμο Αροανίας ως τμήμα του διευρυμένου Δήμου Καλαβρύτων.
Ζυθοποιία Μακεδονίας Θράκης

εναλλ.=|μικρογραφία|285x285εσ
Η Ζυθοποιία Μακεδονίας Θράκης είναι ελληνική εταιρεία ζυθοποιίας, ιδρυθείσα το 1996, με έδρα την Κομοτηνή και κύριο προϊόν την μπύρα Βεργίνα.
Τούμπου

Οι Τούμπου ή Τέμπου είναι μία Νειλοσαχαριανή φυλή της κεντρο-ανατολικής Σαχάρας, που ο πληθυσμός της απλώνεται κυρίως σε 3 χώρες παρόλο τον μικρό του αριθμό κατοίκων (δεν ξεπερνούν τους 350.000 συνολικά): Τσαντ, Λιβύη, Νίγηρας. Κάποιος ασήμαντος πληθυσμιακός πυρήνας, ενδέχεται να κατοικεί τον ορεινό όγκο του Τζέμπελ Ουεϊνάτ που μοιράζεται ακριβώς στη μέση των συνόρων Λιβύης-Αιγύπτου-Σουδάν. Το όνομα Τούμπου (Tu-Bu) σημαίνει "ο άνθρωπος του βουνού", δηλαδή του Τιμπέστι. "Tu" στη γλώσσα Teda-ga σημαίνει βουνό και "bu" σημαίνει άνθρωπος.

Είναι μουσουλμάνοι και γλωσσο-φυλετικά ανήκουν στην Νειλο-Σαχαριανή ομάδα. Παρόλο που η ενδυμασία τουλάχιστων των ανδρών σε πολλές περιπτώσεις μοιάζει αρκετά με των Τουαρέγκ αντιθέτως δεν είναι Βέρβεροι αλλά λυγερόκορμοι και ψιλού αναστήματος νέγροι από την περιοχή του Νείλου και έχουν πιο σκούρο δέρμα απ' τους πρώτους και χαρακτηριστικά που μοιάζουν μ' αυτά των μαύρων νειλωτικών φυλών του Σουδάν και σε κάποιες περιπτώσεις με τους Αιθίοπες (εξ ου και η παρομοίωση τους ως ""Αιθίοπες της Σαχάρας"). Με λίγα λόγια, φυλετικά και λόγω ύπαρξης των συγκεκριμένων φυλετικών χαρακτηριστικών που τους χαρακτηρίζουν, θα μπορούσαμε γιατί όχι, να μιλήσουμε για αρκετή φυλετική ομοιότητα με τους Μασσάι της ανατολικής Αφρικής που και εκείνοι είναι νειλωτικής καταγωγής. Κάποια αναφορά για τους Τούμπου έκανε ο Ηρόδοτος που τους περιέγραφε ως "Αιθίοπες".

Οι Τούμπου διαιρούνται σε 2 εθνογλωσσικές ομάδες: 
*Τους Τέντα (42.000) που κατοικούν στον ορεινό όγκο του Τιμπέστι που βρίσκεται στο βόρειο Τσαντ και στη νότια Λιβύη και πολλοί μικροί πληθυσμιακοί πυρίνες υπάρχουν στα Β.Δ. σύνορα του Σουδάν και τα Ν.Δ. σύνορα της Αιγύπτου και σημαντικός αριθμός στον βορειοανατολικό Νίγηρα και μιλούν την διάλεκτο Τένταγκα (Teta-ga) και
*τους Ντάσα (312.000) που ζούνε νοτιότερα, στην ζώνη του Σαχέλ, στις χώρες Τσαντ και Νίγηρα και μιλούν την Ντάσαγκα (Dasa-ga). Και τα δύο γλωσσικά ιδιώματα ανήκουν στην γλωσσική υποομάδα 'Γκοράν' της νειλο-σαχαριανής μεγάλης γλωσσικής ομάδας. 

Είναι νομάδες-κτηνοτρόφοι αλλά έχουν και μια "καλή σχέση"" με τα όπλα, κατάλοιπο από τον Τσαντο-Λιβυκό πόλεμο στην δεκαετία του 70' με 80' όπου λάβαν μέρος και την επανάσταση των νομάδων του Νίγηρα που διεξάχθηκε κατά την δεκαετία του '90 και πιο πρόσφατα το 2008 σε συνεργασία με τους γειτονικούς τους Τουαρέγκ, αλλά επίσης είναι πολεμοχαρείς και λόγω του DNA αυτής της φυλής, καθώς φημίζονται αρκετά για την επιθετικότητά τους και για την κατοχή κρυμμένων μαχαιριών πάνω τους ακόμα και από τις γυναίκες της φυλής. Μάλιστα είναι ιδιαίτερα φημισμένοι ανάμεσα στους γείτονες τους, τους Τουαρέγκ, για το πόσο αιμοδιψείς είναι και απέναντι σε άλλες φυλές αλλά και σε ενδο-φυλετικές διαμάχες.

Μεγάλος εκπρόσωπος της φυλής των Τούμπου και συγκεκριμένα των Ντάσα, είναι ο πρώην δικτάτορας του Τσαντ, Χισσέν Χαμπρέ.
Αντιμάχεια

Το [[κάστρο Αντιμάχειας]]
Η Αντιμάχεια είναι η κωμόπολη της νήσου Κω. Είναι κτισμένη στο κέντρο του νησιού, 23 χιλιόμετρα από την πόλη της Κω. Σύμφωνα με την απογραφή του 2011 έχει 2069 κατοίκους. Παρουσιάζει τουριστικό ενδιαφέρον καθώς σε κοντινή απόσταση από το χωριό βρίσκεται το ομώνυμο βενετσιάνικο κάστρο των Ιπποτών που καταστράφηκε στους σεισμούς του 1926. Τα τείχη του κάστρου σώζονται σε αρκετά καλή κατάσταση, ενώ στο εσωτερικό του σώζονται δύο παλιές εκκλησίες, της Αγίας Παρασκευής και του Αγίου Νικολάου.

Στην αρχαιότητα, στις όχθες του ποταμού Κυπάρισσου που διαρρέει την Αντιμάχεια, οι Κώοι και άλλοι Δωδεκανήσιοι τιμούσαν και πανηγύριζαν τον Ασκληπιό.

Κατά την επίσκεψη στο Λαογραφικό μουσείο του χωριού, που στεγάζεται σε ένα Αντιμαχειώτικο σπίτι, τυπικό δείγμα της αρχιτεκτονικής του 20ου αιώνα στην Κω, δίδονται αρκετές λαογραφικές πληροφορίες για την ιδιαίτερη κουλτούρα και τον τρόπο ζωής των κατοίκων. Στα εκθέματά του περιλαμβάνονται διάφορα εργαλεία, παραδοσιακά έπιπλα και παλιές συσκευές. Το μουσείο βρίσκεται στην πλατεία του χωριού, σχεδόν απέναντι από το Παραδοσιακό Μύλο. Για την κατασκευή του χρησιμοποιήθηκαν υλικά από τα σπίτια της γύρω περιοχής. Στο μουσείο υπάρχει δωμάτιο με αργαλειούς και δωμάτιο για την κατασκευή ψωμιού. Δίπλα ακριβώς υπάρχει κοτέτσι και στάνη για γουρούνια.
Κυναίθη

Η Κύναιθα ή Κυναίθη ήταν αρχαία πόλη - κράτος της Αρκαδίας που βρισκόταν κοντά στα σημερινά Καλάβρυτα και σήμερα ανήκει διοικητικά στην Αχαΐα. 

Πιθανολογείται ότι ιδρύθηκε από Αζάνες (αρχαία Αρκαδική φυλή) γύρω στο 1700 π.Χ. με οικιστή τον Κύναιθο έναν από τους 50 γιους του Λυκάονα και εγγονό του Πελασγού πρώτου βασιλιά των Αρκάδων. Το όνομα της πόλης από το κύων (σκύλος) και θέω (τρέχω) είναι δηλωτικό της αγάπης των κατοίκων της για το κυνήγιπου αφθονούσε στην περιοχή και ήταν η βορειότερη πόλη της Αρκαδικής Αζανίας. Η Αζανία ήταν χωρισμένη σε πέντε ανεξάρτητες πόλεις - κράτη, η αρχαιότερη των οποίων ήταν η Κύναιθα. Οι υπόλοιπες ήταν ο Φενεός, ο Κλείτωρ, η Ψωφίς και η Θέλπουσα. Η Κύναιθα ήταν μέλος της Αχαϊκής Συμπολιτείας αλλά κατά τον Πολύβιο πέρασε στα χέρια των Αιτωλών όταν αυτοί πολιορκούσαν τον Κλείτορα και στη συνέχεια γνώρισε μεγάλες συμφορές. Οι Αιτωλοί το 220 π.Χ. λεηλάτησαν την πόλη κλέβοντας τα υπάρχοντα και τις περιουσίες των κατοίκων της και σκότωσαν πολλούς από αυτούς, ενώ άλλοι κάτοικοί της αναγκάστηκαν να την εγκαταλείψουν. Όμως παρά τα δεινά που υπέστη η πόλη κατά τη διάρκεια του λεγόμενου «Συμμαχικού Πολέμου» φαίνεται πως ανέκαμψε γρήγορα αφού λίγα χρόνια αργότερα (το 207/206 π.Χ.) συγκαταλέγεται μεταξύ των Αρκαδικών πόλεων που κλήθηκαν να συμμετάσχουν στις γιορτές προς τιμήν της Αρτέμιδος Λευκοφρυηνής, στη Μαγνησία του Μαιάνδρου της Μ. Ασίας. 

Στους Ρωμαϊκούς χρόνους η πόλη ακμάζει ξανά, και κόβει πάλι δικό της νόμισμα διατηρώντας έτσι κάποια προνόμια ελευθερίας έναντι άλλων περιοχών. Το 120 π.Χ. κάτοικοι της πόλης πήραν μέρος στην εκστρατεία του Ρωμαίου ύπατου Γναίου Δομέτιου στη Γαλατία. Την πόλη επισκέφτηκε ο Παυσανίας το 174 μ.Χ. ο οποίος την αναφέρει στα του και μας πληροφορεί ότι βρισκόταν σαράντα στάδια μετά τους Λουσούς (πολίχνη που ανήκε στην επικράτεια του Κλείτωρα) και τον ναό της Αρτέμιδας. Στην πόλη βρισκόταν ιερό του Διόνυσου στο οποίο κάθε χρόνο γινόταν γιορτή προς τιμήν του θεού όπου θυσιαζόταν και ταύρος. Επίσης οι κάτοικοι της πόλης είχαν δωρίσει στην Ολυμπία χάλκινο άγαλμα του Δία υπερφυσικού μεγέθους (2,60–2,70 μ.) πάνω σε επίσης χάλκινο βάθρο που κρατούσε στα χέρια κεραυνούς. 

Κοντά στην Κυναίθη βρισκόταν η περίφημη Άλυσσος πηγή για την οποία πιστευόταν ότι όποιος έπινε από το νερό της γιατρευόταν από την λύσσα.
Τιμπέστι

Τα βουνά Τιμπέστι ("Tibesti") είναι ηφαιστειογενής ορεινός όγκος της κεντρο-ανατολικής Σαχάρας και το ψηλότερο βουνό της Σαχάρας με κορυφές πάνω από 3.000 μ., και ψηλότερη κορυφή το ηφαίστειο Έμι Κούσι("Emi Kousi").

Ψηλότερες κορυφές είναι οι Emi Kousi (3.415 μ.), Tarso Tousside (3.265 μ.), Tarso Voon (3.100 μ.) και Tarso Toh (2.000 μ).

Καταλαμβάνει το βόρειο τμήμα στο Τσαντ και ένα πολύ μικρό τμήμα στην νότια Λιβύη.

Υπάρχουν κάποιες οάσεις στους πρόποδες του βουνού λόγω των βροχοπτώσεων που πέφτουν στις κορυφές του ορεινού όγκου και που τροφοδοτούν με νερό διάφορους εποχιακούς ποταμούς, τους "ουιντιάν".

Στο βουνό κατοικεί η φυλή Τούμπου και συγκεκριμένα η φυλετική υπό-ομάδα Τέντα που είναι νομάδες.

Κατηγορία:Βουνά της Αφρικής
Κατηγορία:Ηφαίστεια του Τσαντ
Κατηγορία:Ηφαίστεια της Λιβύης
Κωνσταντίνος Χασάπης

Ο Κωνσταντίνος Χασάπης (1914 – 1972) ήταν Έλληνας παρατηρησιακός αστρονόμος και συγγραφέας με καταγωγή από τη Βέροια. Από το 1946 ήταν αστρονόμος του «Αστρονομικού Σταθμού Πεντέλης» του Εθνικού Αστεροσκοπείου Αθηνών. Το 1957 έγινε επιμελητής του Εργαστηρίου Αστρονομίας στο Εθνικό Μετσόβιο Πολυτεχνείο.

Εκτέλεσε παρατηρήσεις της ηλιακής φωτόσφαιρας σε συνεργασία με το τμήμα ηλιακών ερευνών των Αστεροσκοπείων Ζυρίχης, Κωνσταντινουπόλεως και Χάρβαρντ. Μελέτησε επίσης κομήτες και εκλείψεις. Συνέγραψε πολλά αξιόλογα βιβλία και μελέτες, μεταξύ των οποίων και τα παρακάτω:

* «Κοσμογραφία» (μαζί με τον Δημήτριο Κωτσάκη), το διδακτικό βιβλίο Αστρονομίας της Β' Λυκείου επί 15 και πλέον χρόνια
* «Το κράτος του Ηλίου»
* «Η ζωή επί του πλανήτου Άρεως»
* «Μαθηματική Γεωγραφία»
* «Κοσμογονία»
* «Σύμπαν»
* «Ο αστήρ της Βηθλεέμ»
* «Μεταβολαί της λαμπρότητος του ζενίθ κατά το λυκόφως»
* «Σύγχρονος εκλαϊκευμένη αστρονομία» (1957)

Σε πολλές ιστοσελίδες, ο Κ. Χασάπης αναφέρεται ως μέλος της «Ομάδας Έψιλον», μιας υποθετικής μυστικής ομάδας υπέρ του ελληνισμού. Προφανώς αυτό οφείλεται στην αστρονομική συνεργασία του για τα «Ορφικά» του Ι. Πασσά, όπου χρονολογεί τα απόκρυφα αυτά κείμενα έως και το 11841 π.Χ. με βάση τα αστρονομικά στοιχεία που καταγράφουν. Ο Κ. Χασάπης δημοσίευσε επίσης τη διδακτορική του διατριβή με θέμα "«Η Ελληνική Αστρονομία της Β' Χιλιετηρίδας π.Χ., κατά τους Ορφικούς Ύμνους»" (Αθήναι 1967). Βλ. π.χ. εδώ (ενότητες 2 και 3).
Τουαρέγκ

Οι Τουαρέγκ ("Tuareg"), είναι ένας Βερβερικός νομαδικός λαός της κεντρικής και νότιας Σαχάρας και στο τμήμα του Σαχέλ στη δυτική Αφρική. Η ονομασία "Τουαρέγκ" είναι αραβική και σημαίνει προφανώς "περιπλανόμενος". Στη γλώσσα τους ονομάζονται Ιμουχάγ (Imuhaɣ). Ο πληθυσμός τους φθάνει περίπου το 1.200.000 σε όλη την περιοχή εξάπλωσης τους που περιλαμβάνει τα κράτη ανά σειρά πληθυσμού: Νίγηρας, Μάλι, Μπουρκίνα Φάσο, Αλγερία, Λιβύη.
Avro 621 Tutor

Το Avro 621 Tutor ήταν διθέσιο Βρετανικό εκπαιδευτικό διπλάνο της περιόδου του Μεσοπολέμου, σχεδιασμένο και κατασκευασμένο από την εταιρία A.V. Roe. Ήταν ένα απλό σε σχεδίαση αλλά ανθεκτικό εκπαιδευτικό το οποίο χρησιμοποιήθηκε από την RAF και άλλες αεροπορικές δυνάμεις παγκοσμίως.
Ναντέρ Νταχάμπι

Ο Ναντέρ Νταχάμπι () είναι πολιτικός από την Ιορδανία, που χρημάτισε πρωθυπουργός της αραβικής χώρας από το 2007 ως το 2009.
Κόναν ο Βάρβαρος

Ο Κόναν ο Βάρβαρος (γνωστός και ως "Κόναν ο Κιμέριος", από το όνομα της πατρίδας του, της Κιμερίας) είναι φανταστικός χαρακτήρας, ο οποίος συχνά συσχετίζεται με το υποείδος της φαντασίας που αποκαλείται ηρωική φαντασία. Θεωρείται ο πιο διάσημος φανταστικός βάρβαρος και μια από τις πιο αναγνωρίσιμες φιγούρες της ποπ κουλτούρας.

Δημιουργήθηκε από τον Αμερικανό συγγραφέα Ρόμπερτ Ε. Χάουαρντ το 1932, μέσω μιας σειράς διηγημάτων φαντασίας τις οποίες πούλησε στο περιοδικό Weird Tales. Έκτοτε ο χαρακτήρας έχει κάνει την εμφάνισή του σε βιβλία, κόμικ, ταινίες, τηλεοπτικά προγράμματα και βιντεοπαιχνίδια.
Μίνωας

Ο Μίνωας στην ελληνική μυθολογία ήταν βασιλιάς της Κρήτης. Το βασίλειο του Μίνωα περιελάμβανε ολόκληρη την Κρήτη, που είχε εκατό πόλεις, και τις Κυκλάδες, που λέγονταν Μινωίδες. Πρωτεύουσα του μινωικού βασιλείου ήταν η Κνωσός, που βρίσκεται 6 χλμ έξω από το Ηράκλειο Κρήτης. Εκεί ήταν τα περίφημα ανάκτορα του Μίνωα, που μέρος τους σώζεται ακόμα σήμερα. Τα ανάκτορα αυτά αποτελούσαν μια ολόκληρη σχεδόν πόλη, με ξενώνες, εξωτερικά λουτρά, ιερά, εργαστήρια βιοτεχνών για τη διακόσμηση και την περιποίηση των ανακτόρων, αποθήκες τροφίμων, αίθουσες των βασιλέων, αίθουσα του θρόνου, υπασπιστήρια, αίθουσες για δεξιώσεις και τελετές με αναρίθμητες σκάλες και βεράντες. 

Από αρχιτεκτονική και καλλιτεχνική άποψη, τα ανάκτορα του Μίνωα στην Κνωσό είναι κάτι μοναδικό σε όλο τον κόσμο, όπως μοναδικό είναι και το αρχαιολογικό ενδιαφέρον που προκαλούν. Τα χρόνια της μεγάλης ακμής του μινωικού πολιτισμού, πολλές φορές διακόπηκαν από εσωτερικές διαμάχες και από διάφορες εξωτερικές επιδρομές. Πάντα, όμως, επανακτούσε την αίγλη του. Έτσι, ο μινωικός πολιτισμός δεν είναι μόνο ένας από τους αρχαιότερους πολιτισμούς του κόσμου. Είναι συγχρόνως και ένας από τους λαμπρότερους. 

Δεν είναι ιστορικά εξακριβωμένο ποιος λαός κατέλυσε το ένδοξο βασίλειο του Μίνωα. Από όσα, όμως, πολύτιμα αντικείμενα κρητικής προελεύσεως βρέθηκαν στους θησαυρούς του Ατρέως, καθώς και από όσα αναφέρει ο Ηρόδοτος ότι του είπαν οι ίδιοι οι Κρήτες, προκύπτει ότι οι επιδρομείς ήταν Έλληνες και μάλιστα Αχαιοί της Πελοποννήσου. 

Το όνομα του Μίνωα εμπλέκεται σε πολλούς από τους μύθους της ελληνικής μυθολογίας. Από τον Μίνωα πήρε την ονομασία του ο Μινωικός πολιτισμός, που αναπτύχθηκε στην Κρήτη από το 3000 έως το 1450 π.Χ..
Ίμπιζα

thumb|right|250px|Δορυφορική εικόνα της Ίμπιζα.
thumb|250px|right|Η παλιά πόλη της Ίμπιζα.

Η Ιμπίθα (ισπανικά: "Ibiza" (Ιβίθα), , καταλανικά: "Eivissa" (Εϊβίσα), ) είναι το τρίτο σε μέγεθος νησί από τις νήσους Πιτυούσες που ανήκουν στο αρχιπέλαγος και την ομώνυμη αυτοδιοικούμενη περιφέρεια των Βαλεαρίδων νήσων, στην Ισπανία. Έχει εμβαδόν 572 χμ² και πληθυσμό 133.702 κατοίκων (2013). 

Το νησί της Εϊβίσα είναι πολύ γνωστό για τα καλοκαιρινά πάρτι του, και χιλιάδες τουρίστες το πλημμυρίζουν για την βραδινή ζωή του. Ένα από τα πολλά διάσημα κλαμπ, μπαρ και καφέ του νησιού είναι και το Καφέ ντελ Μαρ.
Κρέουσα

thumb|170px|"«Η Κρέουσα διαφεύγει από την Τροία»," λεπτομέρεια έργου του Φεντερίκο Μπαρότσι, Γκαλερία Μποργκέζε, Ρώμη (1598). 

Με το όνομα Κρέουσα αναφέρονται 4 διαφορετικά πρόσωπα της ελληνικής μυθολογίας, τα παρακάτω:

# Ναϊάδα Νύμφη από τη Θεσσαλία, κόρη της Γαίας. Μαζί με τον ποτάμιο θεό Πηνειό η Κρέουσα γέννησε στις χαράδρες της Πίνδου τον βασιλιά των Λαπιθών, τον Υψέα, και τη Στίλβη.
# Κρέουσα της Αθήνας, κόρη του Ερεχθέως και της Πραξιθέας, σύζυγος του Ξούθου, ο οποίος διαδέχθηκε τον Ερεχθέα στη βασιλεία των Αθηνών. Σύμφωνα με την τραγωδία "`Ιων" του Ευριπίδη, στην οποία αποτελεί βασικό πρόσωπο, πριν από τον γάμο της η Κρέουσα είχε μείνει έγκυος από τον «Απόλλωνα Πατρώο» μέσα σε μια σπηλιά στους βόρειους πρόποδες της Ακροπόλεως. Εγκατέλειψε το βρέφος της, το οποίο παρέλαβε ο Ερμής και το πήγε στους Δελφούς, όπου το ανέθρεψε μία ιέρεια. Η Κρέουσα με τον Ξούθο όμως αργούσαν να αποκτήσουν παιδί, οπότε η Κρέουσα πήγε στους Δελφούς για να ρωτήσει τι θα έπρεπε να κάνει για να μείνει (και πάλι) έγκυος. Εκεί βρήκε και ανεγνώρισε τον γιο της, τον Ίωνα, που έμελλε να γίνει γενάρχης και επώνυμος ήρωας των Ιώνων. Στα επόμενα χρόνια, η Κρέουσα και ο Ξούθος έκαναν παιδιά, τον Δώρο και τον Αχαιό, που έγιναν οι γενάρχες και των άλλων ελληνικών φύλων, των Δωριέων και των Αχαιών. Ο Δώρος όμως σε άλλες εκδοχές είναι γιος του Έλληνα και της Ορσηίδας (όπως και ο Αίολος, ο γενάρχης των Αιολέων), ή του Απόλλωνα και της Φθίας. Αντιθέτως, ο συγγραφέας Υγίνος «πιστώνει» στην Κρέουσα ένα ακόμα παιδί, τον Κέφαλο, τον οποίο γέννησε από τον Ερμή.
# Κρέουσα της Κορίνθου, κόρη του βασιλιά της Κορίνθου Κρέοντα. Αυτή η Κρέουσα είναι γνωστή και ως "Γλαύκη" ("Απολλόδωρου"). Στο ανάκτορο του Κρέοντα κατέφυγαν ο Ιάσονας και η Μήδεια. Με την πάροδο του χρόνου όμως (10 χρόνια) ο Ιάσονας άρχισε να βαριέται τη Μήδεια και να βλέπει την όμορφη και πολύ νεότερη Κρέουσα-Γλαύκη. Τελικώς τη μνηστεύθηκε (κατά μία εκδοχή και με την υποκίνηση του Κρέοντα). Η Μήδεια τότε, αφού μάταια προσπάθησε να πείσει τον Ιάσονα να της μείνει πιστός, θυμίζοντάς του τους όρκους πίστεως που της είχε δώσει και επικαλούμενη ως μάρτυρες τους ίδιους τους θεούς, εκδηλώθηκε ξανά ως μάγισσα: Απέστειλε ως γαμήλιο δώρο στην Κρέουσα ένα νυφικό χιτώνα, που μόλις τον φόρεσε πήρε φωτιά και την έκαψε ζωντανή. Το ίδιο έπαθε και ο πατέρας της, ο Κρέων, προσπαθώντας να τη βοηθήσει.
# Κρέουσα της Τροίας, κόρη του βασιλιά της Τροίας Πριάμου και της Εκάβης. Αυτή η Κρέουσα παντρεύτηκε τον δεύτερο εξάδελφό της Αινεία και απέκτησαν μαζί ένα γιο, τον Ασκάνιο. Κατά την άλωση και πυρπόληση της Τροίας από τον στρατό του Αγαμέμνονα, τη διέσωσε αρπάζοντάς την η Αφροδίτη ή η Κυβέλη. Η Κρέουσα απεικονιζόταν κατά τον Παυσανία στον πίνακα της Άλωση της Τροίας που βρίσκονταν στην «Λέσχη των Κνιδίων», στους Δελφούς.
Τομ Φορντ

Ο Τομ Φορντ ("Thomas Carlyle "Tom" Ford", 27 Αυγούστου 1961) είναι ένας από τους πιο καταξιωμένους σχεδιαστές μόδας παγκοσμίως και σκηνοθέτης. 

Γεννήθηκε στο Τέξας. Πρώτη του αγάπη υπήρξε η υποκριτική, την οποία όμως εγκατέλειψε για να σπουδάσει αρχιτεκτονική εσωτερικού χώρου στο Parsons School of Design. Οι σπουδές του εκεί κράτησαν μέχρι το 1986. Στα επόμενα χρόνια βρέθηκε να εργάζεται σε γνωστές εταιρείες μόδας όπως είναι η Perry Ellis και η Cathy Hardwick. Σταθμός στην καριέρα του υπήρξε η πρόσληψή του το 1990 στον οίκο Gucci. Μετά από την αποχώρησή του από την Gucci ίδρυσε τη δική του εταιρεία με την επωνυμία Tom Ford. Είναι παντρεμένος με τον Ρίτσαρντ Μπάκλεϊ και έχουν αποκτήσει έναν γιο.
Γαλλικό Σουδάν

thumb|200px|Η σημαία του Γαλλικού Σουδάν.
Γαλλικό Σουδάν ονομαζόταν επί γαλλικής αποικιοκρατίας το κράτος της Δυτικής Αφρικής με πρωτεύουσα τη Μπαμάκο. Είναι το σημερινό Μάλι το οποίο είχε πάρει αυτή την ονομασία από τους Γάλλους όταν για πολύ μικρό χρονικό διάστημα η Σενεγάλη και το Μάλι ενώθηκαν ως μία ενιαία χώρα, το Γαλλικό Σουδάν, το οποίο συνέχισε να ονομάζεται έτσι και μετά την διάσπαση των 2 σημερινών κρατών, μέχρι την ανεξαρτησία της χώρας (του Μάλι).
Θερμική μηχανή

Θερμική μηχανή ονομάζεται οποιαδήποτε μηχανολογική διάταξη, η οποία μετατρέπει θερμική ενέργεια, σε μηχανικό έργο, (όπως π.χ. ατμομηχανές, ατμοστρόβιλοι,μηχανές εξωτερική κάυσης και μηχανές εσωτερικής καύσης), ή μεταφέρει θερμότητα από μια δεξαμενή υψηλής θερμοκρασίας σε μία δεξαμενή χαμηλότερης θερμοκρασίας, καταναλώνοντας μηχανικό έργο που παρέχεται από κινητήρα (όπως π.χ. ψυκτικές μηχανές, αντλίες θερμότητας κ.λπ.).

Η λειτουργία των θερμικών μηχανών υπόκεινται στους νόμους της θερμοδυναμικής.
Τα κύρια μέρη μιας θερμικής μηχανής είναι:<br>
α) Μια πηγή υψηλής θερμοκρασίας Thot που στο εξής θα ονομάζεται θερμοδοχείο υψηλής θερμοκρασίας<br>
β) Ένα μέσο Μ υγρό ή συνηθέστερα αέριο , που παίρνοντας θερμότητα Qh από το θερμοδοχείο υψηλής θερμοκρασίας εκτελεί κυκλική μεταβολή (θερμοδυναμικό κύκλο), παράγοντας έργο.<br>
γ) Μια πηγή θερμότητας σε χαμηλή θερμοκρασία Τcold που στο εξής θα ονομάζεται θερμοδοχείο χαμηλής θερμοκρασίας και στην οποία αποβάλλεται σε κάθε κύκλο θερμότητα Qc από το μέσο Μ.
Μίροσλαβ Πετσάρσκι

O Μίροσλαβ Πετσάρσκι (Σερβικά: Мирослав Пецарски), είναι Σέρβος πρώην καλαθοσφαιριστής γεννημένος στις 21/3/1967. Για να αγωνιστεί στο ελληνικό πρωτάθλημα απέκτησε την ελληνική υπηκοότητα και συμμετείχε ως ομογενής με δεύτερο όνομα Μυλωνάς. Αγωνιζόταν στη θέση του πάουερ φόργουορντ και του σέντερ.

Το 1987 με την εθνική εφήβων της Γιουγκοσλαβίας κατέκτησε το χρυσό μετάλλιο στο παγκόσμιο πρωτάθλημα εφήβων στο Μπόρμιο.

Το 1989 κατέκτησε το κύπελλο Κόρατς με την Παρτιζάν Βελιγραδίου απέναντι στην Καντού ενώ το 1988 είχε συμμετάσχει στο φάιναλ φορ της Γάνδης.

Το 1993 με τον Άρη κατέκτησε το Κύπελλο Κυπελλούχων στο Τορίνο απέναντι στην Εφές Πίλσεν. Με τη φανέλα του Άρη κατέκτησε το κύπελλο Ελλάδας το 1992 και ήταν φιναλίστ κυπέλλου Ελλάδας το 1993.

Το 1996 με τον Παναθηναϊκό κατέκτησε το Κύπελλο Πρωταθλητριών απέναντι στην Μπαρτσελόνα και το κύπελλο Ελλάδος την ίδια χρονιά. Το 1995 είχε κατακτήσει με τον ΠΑΟ την τρίτη θέση στην Ευρώπη στο φάιναλ φορ της Σαραγόσα.

Έχει φορέσει ακόμα τη φανέλα του Πανιωνίου και των Καντού, Σολέ, Χιχόν.
Όττο Στρούβε

Ο Όττο Στρούβε ("О́тто Людви́гович Стру́ве", Χάρκοβο, 12 Αυγούστου 1897 – Μπέρκλεϊ, 6 Απριλίου 1963) ήταν Ρωσοαμερικανός αστρονόμος, δισέγγονος του Φρίντριχ Γκέοργκ Βίλχελμ φον Στρούβε και εγγονός του Όττο Βίλχελμ φον Στρούβε (1819-1905), με τον οποίο δεν πρέπει να συγχέεται. Στη ρωσική το όνομά του δίνεται συχνά ως "Όττο Λιουντβίγκοβιτς Στρούβε" (Отто Людвигович Струве). Το μεγαλύτερο μέρος της ζωής του το πέρασε στις ΗΠΑ, όπου και σταδιοδρόμησε επιστημονικά.

Διέκοψε τις σπουδές του στο Πανεπιστήμιο του Χάρκοβο για να πολεμήσει στον Α΄ Παγκόσμιο Πόλεμο και στον εμφύλιο που ακολούθησε την Οκτωβριανή Επανάσταση πολέμησε στο πλευρό των «Λευκών» και τραυματίσθηκε. Στη συνέχεια, όταν διαφάνηκε ότι οι Λευκοί θα έχαναν τον πόλεμο, οπισθοχώρησε μαζί τους και αυτοεξορίσθηκε, με τον πατέρα του Λούντβιχ να τον συνοδεύει μέχρι τη Σεβαστοπόλ όπου και απεβίωσε τον Νοέμβριο 1920. Στον ενάμιση χρόνο που ο Όττο πέρασε ως φτωχός πρόσφυγας στην Τουρκία (Καλλίπολη και Κωνσταντινούπολη), βρήκε δουλειά ως πριονιστής και έμαθε ότι ο αδελφός του Βέρνερ, επίσης αξιωματικός των Λευκών, είχε πεθάνει από φυματίωση και μία νεότερη αδελφή τους είχε πνιγεί. Για βοήθεια έγραψε στον θείο του αστρονόμο Χέρμαν Στρούβε στο Βερολίνο, αλλά κατά σύμπτωση και εκείνος είχε πεθάνει λίγους μήνες νωρίτερα. Ωστόσο η σύζυγος τού Χέρμαν ζήτησε από τον διάδοχο του άντρα της στο Αστεροσκοπείο του Βερολίνου να γράψει στον διευθυντή του Αστεροσκοπείου Γιερκς στο Σικάγο, τον Έντγουιν Φροστ, οπότε προσφέρθηκε στον Όττο μια θέση εκεί.

Ο Όττο Στρούβε μετανάστευσε τότε στις ΗΠΑ και άρχισε αμέσως μια εξέχουσα σταδιοδρομία στην Αστρονομία, αφού ήδη στα τέλη του 1922 ανεκάλυψε δύο αστεροειδείς. Ολοκλήρωσε τη διδακτορική διατριβή του το 1923, έτος που ήρθε να μείνει κοντά του και η μητέρα του Ελισαβέτα. Πήρε την αμερικανική υπηκοότητα το 1927 και διαδέχθηκε τον Φροστ στη θέση του διευθυντή του Αστεροσκοπείου Γιερκς. Τελικώς μάλιστα διετέλεσε διευθυντής τεσσάρων διαφορετικών αστεροσκοπείων. Χρημάτισε συντάκτης του "Astrophysical Journal" και συνέγραψε πολυάριθμα βιβλία, ενώ διετέλεσε και πρόεδρος της Διεθνούς Αστρονομικής Ενώσεως (IAU). Ο Όττο Στρούβε υπήρξε ένας από τους λίγους επιφανείς αστρονόμους πριν τη διαστημική εποχή που εξέφρασαν δημόσια την πίστη τους ότι εξωγήινη ευφυής ζωή υπάρχει σε πολλά μέρη του Σύμπαντος.

Το 1925 νυμφεύθηκε την τραγουδίστρια Mary Martha Lanning, αλλά δεν απέκτησαν παιδιά, οπότε η μεγάλη αστρονομική δυναστεία των Στρούβε έφθασε στο τέλος της.
Συστάδα Αντιπάρου

Με τον ναυτικό όρο συστάδα Αντιπάρου χαρακτηρίζεται το σύνολο των νησίδων που βρίσκονται νοτιοδυτικά της νήσου Πάρου και πέριξ της μεγαλύτερης αυτών της Αντιπάρου που κείται στο μέσον αυτών.
Την Συστάδα Αντιπάρου αποτελούν οι παρακάτω νησίδες:
*Η Αντίπαρος
*Το Πουρί, 
*Ο Μαύρος Τούρλος, πολύ μικρή βραχονησίδα, 
*Ο Κόκκινος Τούρλος, πολύ μικρή βραχονησίδα, 
*Ο Κάβουρας, μικρή νησίδα, 
*Το Διπλό, νησίδα, 
*Ο Μαγρινές, μικρή βραχονησίδα 
*Το Σάλαγκο ή Σαλιαγκός, μικρή βραχονησίδα, επί της οποίας εντοπίσθηκε αρχαίος οικισμός. 
*Το Ρευματονήσι, μικρή νησίδα, 
Όλες οι παραπάνω νησίδες και βραχονησίδες βρίσκονται Β. και ΒΑ. της Αντιπάρου μέχρι το βόρειο στόμιο του Στενού Αντιπάρου. 
Στη συνέχεια:
*Ο Άγιος Αντώνιος, πολύ μικρή βραχονησίδα, 
*Το Μάρμαρα, πολύ μικρή βραχονησίδα, 
*Ο Τούρλος ή Τούρνα, μικρή νησίδα, 
*Η Καμπάνα, μικρότερη νησίδα και νότια της προηγουμένης 
*Η Πρέζα, μικρή νησίδα, 
*Η Γλαροπούντα, μικρή νησίδα, 
*Το Τηγάνι, ή Τσέσκα, μικρή νησίδα, 
*Η Παντιερονήσι ή Πάντιερος, μικρή νησίδα, 
*Η Πεταλίδα, μικρή νησίδα, 
*Το Κυδώνι, πολύ μικρή βραχονησίδα, 
*και οι βράχοι Πεταλίδες, βραχονησίδες, 
Όλη η δεύτερη αυτή παραπάνω ομάδα βρίσκεται ανατολικά της Αντιπάρου, περί το μέσον του Στενού της Αντιπάρου και περισσότερο κοντά στη Πάρο. 
Τέλος, νοτιοδυτικά της Αντιπάρου βρίσκονται οι νησίδες και βραχονησίδες:
*Ο Ξιφιός, βραχονησίδα, 
*Το Τσιμηντήρι ή Κοιμητήριο 
*Το Δεσποτικό ή Δρεπέσινθος (η αρχαία Πρεπέσινθος) 
*Η Στρογγυλή επί του οποίου υφίσταται φάρος τύπου Άγκα, προς βοήθεια της ναυσιπλοΐας, 
* και η Κάλικα, βορεοδυτικά του προηγουμένου,
Αρμενική εθνική επιτροπή της Αμερικής

Η Αρμενική εθνική επιτροπή της Αμερικής (ANCA) αποτελεί την μεγαλύτερη και πλέον σημαίνουσα Αρμενική αμερικανική οργάνωση προάσπισης των αρμενικών συμφερόντων στις ΗΠΑ. Εργάζεται σε συντονισμό με το δίκτυο γραφείων, παραρτημάτων και υποστηρικτές της σε ολόκληρη τη χώρα και συνδεδεμένες οργανώσεις σε όλον τον κόσμο.

Πέρα από τα Κεντρικά, γραφεία της ANCA βρίσκονται στην Ουάσιγκτον, Βοστώνη και το Λος Άντζελες. Η ANCA έχει περισσότερες από πενήντα τοπικές επιτροπές και χιλιάδες ακτιβιστές που συνεργάζονται με ένα μεγάλο δίκτυο περιφερειακών αρμενικών Εθνικών Επιτροπών (ή γραφειων "Hay Tad") στην Αρμενία, τη Ρωσία, τη Γαλλία, τον Καναδά και την Αυστραλία.
Γιώργος Βουλγαράκης

Ο Γιώργος Βουλγαράκης (γενν. 4 Ιουνίου 1959), είναι Έλληνας πολιτικός , Οικονομολόγος και Πανεπιστημιακός.
Πάνος Καμμένος

Ο Πάνος Καμμένος (Αθήνα, 12 Μαΐου 1965) είναι Έλληνας πολιτικός, πρόεδρος του κόμματος Ανεξάρτητοι Έλληνες. Διετέλεσε υπουργός Εθνικής Άμυνας της Ελλάδας από τις 27 Ιανουαρίου 2015 έως τις 14 Ιανουαρίου 2019, οπότε και παραιτήθηκε λόγω διαφωνίας του με την κυβέρνηση Τσίπρα στο Μακεδονικό ονοματολογικό ζήτημα.

Το 2012 ίδρυσε τους Ανεξάρτητους Έλληνες μετά την αποχώρηση από τη Νέα Δημοκρατία, λόγω της αντίθεσής με τη μνημονιακή πολιτική, την οποία όμως υποστήριξε από τη θέση του υπουργού Εθνικής Άμυνας το 2015 στη συγκυβέρνηση με τον Αλέξη Τσίπρα. Η κριτική του στις προηγούμενες κυβερνήσεις χαρακτηρίστηκε από πολλούς ως λαϊκιστική, ενώ κατά το παρελθόν έχει κατακριθεί για συκοφαντικές δηλώσεις σχετικά με δημόσια πρόσωπα καθώς και εμπρηστικά και ομοφοβικά σχόλια.
Ταρσανάς

right|thumb|250px|Το Καρνάγιο (ή ταρσανάς) στον λιμένα Νάξου.
Ο Ταρσανάς ή "Αρσανάς" είναι δημώδης όρος της κοινής ναυτικής γλώσσας βυζαντινοτουρκικής προέλευσης. Με τον όρο αυτό νοούνται κυρίως μικρές ναυπηγικές μονάδες και νεώρια στα οποία ανελκύονται μικρά σκάφη συνήθως αλιευτικά και λέμβοι για καθαρισμούς, υφαλοχρωματισμούς αλλά και φύλαξη. Με το όνομα αυτό ως τοπωνύμιο φέρονται πολλές περιοχές (όρμοι), στις οποίες υπάρχουν ή υπήρξαν παλαιότερα παρόμοιες εγκαταστάσεις. Σημαντικότερες περιοχές που φέρουν το όνομα Ταρσανάς και είναι περισσότερο καθιερωμένες μ΄ αυτό, είναι:

*Το Ταρσανά - Μπουρνού, βόρειο ακρωτήριο του Ελλησπόντου, στην ασιατική ακτή.
*Ο Ταρσανάς Άνδρου, μικρός όρμος της Άνδρου.
*Ο Ταρσανάς Σύρου, μικρός όρμος νότια της Ερμούπολης Σύρου.
*Ο Ταρσανάς Μυκόνου, νότιο ακρωτήριο και ομώνυμος όρμος της Μυκόνου.
*Ο Ταρσανάς Κρήτης, όρμος κοντά στο Ακρωτήρι (Χανιά), που αποτελεί το ΒΑ. τμήμα του όρμου Καλαθά.

Σε πολλά επίσης μέρη αναφέρεται ο όρος ταρσανάς ως σημείο και μόνο ανέλκυσης σκαφών για περιορισμένες επισκευές, υφαλοχρωματισμούς κ.λπ. όπως π.χ. ο ταρσανάς της Σάμου που είναι στο Καρλόβασι, ο ταρσανάς του Γυθείου, στη βόρεια ακτή της νήσου Κρανάης, ο ταρσανάς Νάξου, στο νότιο άκρο του λιμένα της, κ.λπ. Στις περιπτώσεις αυτές ο όρος Ταρσανάς ταυτίζεται με τον επίσης δημώδη όρο της κοινής ναυτικής γλώσσας Καρνάγιο που είναι ενετικής προέλευσης (φραγκολεβαντίνικος).
*Χαρακτηριστικοί είναι οι μικροί "αρσανάδες" που υπάρχουν στο Άγιο Όρος όπου φυλάσσονται οι λέμβοι των παράλιων Μονών, και που αποτελούν τα από θαλάσσης σημεία προσέγγισης σ΄ αυτές (κοινώς: σκάλες).
Μιχαήλ Α΄ της Ρωσίας

Ο Μιχαήλ Α΄ της Ρωσίας (πλήρες όνομα : Μιχαήλ Φιόντοροβιτς Ρομάνοφ, "Михаи́л Фёдорович Рома́нов"; 22 Ιουλίου 1596 - 23 Ιουλίου 1645) ήταν τσάρος του Ρωσικού Βασιλείου και ο πρώτος τσάρος της δυναστείας των Ρομάνοφ μετά την Εποχή των Αναστατώσεων (1613) όταν ανέλαβε να κυβερνήσει για τρεις αιώνες. Ήταν ο γιος του Φιόντορ Νίκιτιτς Ρομάνοφ (αργότερα γνωστός ως Πατριάρχης Μόσχας Φιλάρετος) και της Ξένιας (αργότερα μοναχής Μάρθας). Ήταν επίσης ο ανιψιός του Φιόντορ Α΄, της Αναστασίας Ρομάνοβνας (αδελφής του παππού του) και του τσάρου Ιβάν Δ΄ της Ρωσίας. Η ανάληψη της θέσης του τσάρου από τον Μιχαήλ σηματοδότησε το τέλος της Εποχής των Αναστατώσεων (1598-1613).
Κάθριν Μάνσφιλντ

Η Κάθριν Μάνσφιλντ ("Katherine Mansfield", 14 Οκτωβρίου 1888 – 9 Ιανουαρίου 1923) ήταν Νεοζηλανδή συγγραφέας.
Ζευξίππη

Με το όνομα Ζευξίππη αναφέρονται τα παρακάτω τρία πρόσωπα της ελληνικής μυθολογίας:

# Θεία και σύζυγος του Πανδίονα, μητέρα της Πρόκνης, της Φιλομήλας και των διδύμων Ερεχθέως και Βούτου ("Βιβλιοθήκη Απολλοδώρου", Γ 14, 8). Στον μύθο αυτό, όπως παρατηρεί ο Frazer, αναφέρεται η μοναδική στην ελληνική μυθολογία περίπτωση γάμου ενός άνδρα με τη θεία του (αδελφή της μητέρας του).
# Κόρη του Λαμέδοντα και σύζυγος του Σικυώνα κατά τον Παυσανία (Β 6,5)
# Κόρη του Ιπποκόωντα και σύζυγος του Αντιφάτη.
Κλάους Φουξ

<br>

Ο Κλάους Φουξ ("Klaus Emil Julius Fuchs", 29 Δεκεμβρίου 1911 - 28 Ιανουαρίου 1988) ήταν Γερμανός θεωρητικός φυσικός και κατάσκοπος.
Ζαγρεύς

Στην ελληνική μυθολογία ο Ζαγρέας (Ζαγρεύς) ήταν ο μέγας θεός των Ορφικών, ο οποίος γεννήθηκε από την Περσεφόνη και τον μεταμορφωμένο σε φίδι Δία. Σύμφωνα με τη συγκεκριμένη παράδοση, η Περσεφόνη είχε κέρατα, και έτσι ο Ζαγρεύς γεννήθηκε και αυτός με κέρατα. Ο Δίας τον διόρισε βασιλιά των θεών και του έδωσε σκήπτρο, κεραυνό και τον έλεγχο της βροχής. Και όπως οι Κουρήτες φύλαξαν τον Δία όταν εκείνος ήταν βρέφος, έτσι φύλαξαν και τον Ζαγρέα, με την πρόσθετη βοήθεια του Απόλλωνα.
ΛΟΑΤ+

[[Σημαία των ΛΟΑΤ]]
:"Αυτό το λήμμα αφορά τη ΛΟΑΤ+ κοινότητα. Για τα καθεστώτα σχετικά με τους ΛΟΑΤ+ ανά τον κοσμο δείτε Δικαιώματα ΛΟΑΤ στον κόσμο."

ΛΟΑΤ+ (αγγλικά: LGBT+) είναι ένα αρκτικόλεξο που προέρχεται από τις λέξεις Λεσβία, Ομοφυλόφιλος, Αμφιφυλόφιλος και Τρανς, το οποίο μερικές φορές συναντάται και ως ΛΟΑΔ+, ερμηνεύοντας τα τρανς άτομα ως διαφυλικά. Το διεθνές αρκτικόλεξο είναι LGBT+(Lesbian, Gay, Bisexual και Transgender) ή GLBT+ (Gay, Lesbian, Bisexual και Transgender). 

Σε χρήση από το 1990, ο όρος είναι μια προσαρμογή των αρχικών LGB, που αντικατέστησε τον όρο γκέι όσον αφορά τη γκέι κοινότητα στα μέσα της δεκαετίας του 1980. Οι ακτιβιστές θεώρησαν ότι ο όρος 
γκέι κοινότητα" δεν αντιπροσώπευε επακριβώς εκείνους στους οποίους αναφερόταν.

Ο όρος αναφέρεται σε όλα τα άτομα εκτός των ετεροφυλοφίλων και των cisgender (των ατόμων που συμφωνούν με το φύλο που τους αποδόθηκε κατά τη γέννηση), καθώς αυτές οι ομάδες είναι αποδεκτές από την κοινωνία και δεν αντιμετωπίζουν ρατσισμό. Για να γίνει ορατή αυτή η συμπερίληψη, τελευταία χρησιμοποιείται μία νέα ποικιλομορφία στο αρκτικόλεξο, η οποία προσθέτει το γράμμα "Κ" για τα άτομα που αυτοπροσδιορίζονται ως queer ή questioning. Το ΛΟΑΤΚ+ (LGBTQ+) εμφανίστηκε το 1996. Κάποιοι συμπεριλαμβάνουν τα ίντερσεξ άτομα, με αποτέλεσμα την επέκταση ΛΟΑΤΙ+ (LGBTI+). Το αρκτικόλεξο μπορεί να χρησιμοποιηθεί συνδυασμένα ως ΛΟΑΤΚΙ+ (LGBTQI+).

Το αν αυτοπροσδιορίζονται ανοιχτά ως ΛΟΑΤ+, αυτά τα άτομα, εξαρτάται από το πολιτικό σκηνικό του τόπου τους και από το αν ζουν σε ένα διακριτικό και μεροληπτικό περιβάλλον, ή απλά από την κατάσταση των ΛΟΑΤ+ δικαιωμάτων που υπάρχει στη χώρα που ζουν.
Ευφήμη

Στην ελληνική μυθολογία με το όνομα Ευφήμη είναι γνωστά τα ακόλουθα δύο διαφορετικά πρόσωπα:
# Τροφός των Μουσών. Το άγαλμά της βρισκόταν μέσα στο ιερό άλσος των Μουσών στον Ελικώνα, όπως γράφει ο Παυσανίας (Θ΄ 29, 5). Γιος της Ευφήμης από τον Πάνα ήταν ο Κρότος.
# θυγατέρα του θεού Ηφαίστου και της Αγλαΐας, της μιας από τις τρεις Χάριτες. Δηλαδή η Ευφήμη ήταν εγγονή του Δία τόσο από την πλευρά του πατέρα της, όσο και από την πλευρά της μητέρας της. Αδελφές της Ευφήμης ήταν η Ευσθένεια, η Εύκλεια και η Φιλοφροσύνη.